EkBass/fiwiki-20250220-pages-articles huggingface dataset:
Keski-Jyllannin alue

Keski-Jyllannin alue () on yksi Tanskan viidestä alueesta (). Alueen pinta-ala on 13 008,0 km² ja vuoden 2022 huhtikuussa siellä oli 1 357 612 asukasta. Väentiheys alueella oli 102,0 asukasta neliökilometriä kohti. Alueen pääkaupunki on Viborg, mutta alueen suurin taajama on Aarhus. Keski-Jyllannin alue muodostettiin 1. tammikuuta 2007 osana Tanskan kuntauudistusta. Alue kuuluu entinen Ringkøbingin amt, suurin osa Aarhusin amtista, suurin osa Viborgin amtista ja pohjoisosa Vejlen amtista. ==Kunnat== * Aarhusin kunta * Favrskovin kunta * Hedenstedin kunta * Herningin kunta * Holstebron kunta * Horsensin kunta * Ikast-Branden kunta * Lemvigin kunta * Norddjursin kunta * Odderin kunta * Randersin kunta * Ringkøbing-Skjernin kunta * Samsøn kunta * Silkeborgin kunta * Skanderborgin kunta * Skiven kunta * Struerin kunta * Syddjursin kunta * Viborgin kunta == Aluevaltuusto == Tanskassa on viisi aluevaltuustoa, joista jokaiseen kuuluu 41 jäsentä. Jäsenet valitaan neljän vuoden välein kunnallisvaalien yhteydessä. Vaalit Puolue Paikat Aluevaltuuston puheenjohtaja A B C D F I K O V Ø Å ... 2005 16 2 3 2 1 2 14 1 41 Bent Hansen (A) 2009 15 1 3 6 3 11 2013 16 2 2 2 1 3 13 2 2017 15 1 1 2 1 1 3 13 2 1 Anders Kühnau (A) 2021 13 2 6 1 3 1 1 1 11 2 Lähde: Kmdvalg.dk == Katso myös == * Luettelo Tanskan kunnista * Tanskan kuntauudistus == Lähteet == == Aiheesta muualla == * Region Midtjylland *
Zhejiangin yliopisto

Zhejiangin yliopisto () on yksi Kiinan vanhimmista ja arvostetuimmista yliopistoista. Yliopisto perustettiin vuonna 1897 ja se sijaitsee Hangzhoussa Zhejiangin maakunnassa Shanghaista 170 km lounaaseen. Yliopisto kuuluu Kiinan kärkiyliopistojen C9-liittoumaan. ==Historia== Zhejiangin yliopiston edeltäjä Qiushin akatemia perustettiin vuonna 1897 ja se oli yksi ensimmäisistä nykyaikaisista korkeamman asteen oppilaitoksista Kiinassa. Sittemmin sen nimeä muutettiin monta kertaa ja se sai nykyisen nimensä 1. huhtikuuta 1928. Kiinan–Japanin sodan syttymisen seurauksena yliopisto siirrettiin Guizhouhun ja se palasi Hangzhoun kaupunkiin vuonna 1946. Vuonna 1952 Kiinan oppilaitosjärjestelmää uudistettiin ja Zhejiangin yliopistosta erotettiin joitakin laitoksia, joista tuli itsenäiset Hangzhoun yliopisto, Zhejiangin maatalousyliopisto ja Zhejiangin lääketieteellinen yliopisto. Ne yhdistettiin takaisin Zhejiangin yliopistoon 15. syyskuuta 1998. ==Toiminta== Yliopisto on kuulunut Kiinan 1990-luvulla alkaneiden yliopistojen kehittämisohjelmien (Projekti 211, Projekti 985) joukkoon ja on mukana myös uudemmassa (2016–) Double First Class -ohjelmassa. Yliopiston resursseja on lisätty huomattavasti, kansainvälinen taso on noussut paljon ja opiskelijamäärä kasvanut. École nationale supérieure des mines de Paris arvioi Zhejiangin yliopiston vuonna 2009 maailman 89. parhaaksi yliopistoksi ja QS World University Rankings arvioi sen vastaavaksi sijaksi vuonna 2014 144. Kiinan hallintoakatemia arvioi sen puolestaan maan kolmanneksi parhaaksi yliopistoksi Tsinghuan- ja Pekingin yliopistojen jälkeen. Vuonna 2020 tuhat tutkimuksen huippuyliopistoa maailmasta kokoava Shanghain ARWU-yliopistoranking luokitteli sen maailmanlistansa jaettuun sijalle 58, joka oli Kiinan yliopistojen kolmanneksi korkein sijoitus. Englanninkieltä korostava THE-yliopistoranking (2021) arvosti yliopiston maailmanlistan sijalle 94, viidenneksi parhaana Kiinan yliopistoista. Vuonna 2014 yliopistossa oli yhteensä 46 666 opiskelijaa. Henkilökuntaa yliopistolla on yhteensä 8 291 ja heistä professoreja on 1 418. Vuonna 2018 opiskelijamäärä oli jo 54 641, joista alempaa korkeakoulututkintoa opiskeli 25 425 ja ylempää tai jatkotutkintoa 29 216 opiskelijaa. Jos osa-aikaiset opiskelijat lasketaan mukaan, yliopiston opiskelijamäärä olin 62 122. Zhejiangin yliopistossa on seitsemän kampusta: Zijingang, Yuquan, Xixi, Huajiac, Zhijiang, Zhoushan ja Haining. ==Lähteet== ==Aiheesta muualla== *Zhejiangin yliopiston sivusto Luokka:Kiinan yliopistot Luokka:Zhejiang Luokka:Seulonnan keskeiset artikkelit Luokka:Hangzhou
Eero Häkkinen

Eero Johannes Häkkinen (4. marraskuuta 1911 Suonenjoki – 19. elokuuta 1976 Nilsiä) oli suomalainen poliitikko. Hän toimi SDP:n kansanedustajana Kuopion läänin vaalipiiristä 1966–1970. Häkkinen oli myös Kuopion kaupunginvaltuuston jäsen ja puheenjohtaja. Häkkinen valmistui ylioppilaaksi 1935 ja kansakoulunopettajaksi 1937 Jyväskylän kasvatusopillisesta korkeakoulusta. Hän suoritti sokeainopettajantutkinnon 1938 ja valmistui filosofian kandidaatiksi vuonna 1945. Vuosina 1930–1932 Häkkinen työskenteli käsityöläisenä ja 1932–1935 varastomiehenä Helsingissä. Hän oli vaikeasti näkövammainen ja toimi Helsingin sokeainkoulun opettajana 1938–1947 ja Kuopion sokeainkoulun johtajana 1947–1972. Häkkinen oli Sokeain Keskusliiton puheenjohtaja vuosina 1961–1976. Vuonna 1968 hän sai sosiaalineuvoksen arvonimen. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Pohjois-Savon vaalipiiri Luokka:Kuopion kaupunginvaltuutetut Luokka:Suomalaiset opettajat Luokka:Vuonna 1911 syntyneet Luokka:Vuonna 1976 kuolleet
Pohjois-Jyllannin alue

Pohjois-Jyllannin alue () on yksi Tanskan viidestä alueesta (). Alueen pinta- ala on 7 885,5 km² ja vuoden 2022 lopussa siellä oli 594 925 asukasta. Väentiheys alueella oli 74,8 asukasta neliökilometriä kohti. Alueen pääkaupunki ja suurin taajama on Aalborg. Pohjois-Jyllannin alue muodostettiin 1. tammikuuta 2007 osana Tanskan kuntauudistusta. Alueeseen kuuluvat entiset Nordjyllandin amt, osa Viborgin amtista ja pieni osa Aarhusin amtista. ==Kunnat== * Aalborgin kunta * Brønderslevin kunta * Frederikshavnin kunta * Hjørringin kunta * Jammerbugtin kunta * Læsøn kunta * Mariagerfjordin kunta * Morsøn kunta * Rebildin kunta * Thistedin kunta * Vesthimmerlandin kunta == Aluevaltuusto == Tanskassa on viisi aluevaltuustoa, joista jokaiseen kuuluu 41 jäsentä. Jäsenet valitaan neljän vuoden välein kunnallisvaalien yhteydessä. Vaalit Puolue Paikat Aluevaltuuston puheenjohtaja A B C D F I K O V Ø ... 2005 20 1 2 2 1 2 12 41 Orla Hav (A) 2009 17 1 4 4 3 12 Ulla Astman (A) 2013 16 1 3 2 1 4 12 2 2017 18 1 4 1 4 11 2 2021 15 1 7 2 2 1 11 2 Mads Duedahl (V) Lähde: Kmdvalg.dk ==Katso myös== *Luettelo Tanskan kunnista *Tanskan kuntauudistus ==Lähteet== ==Aiheesta muualla== * Region Nordjylland *
Etelä-Tanskan alue

Etelä-Tanskan alue () on yksi Tanskan viidestä alueesta (). Alueen pinta-ala on 12 261,7 km² ja vuoden 2022 lopussa siellä oli 1 236 926 asukasta. Väentiheys alueella oli 99,8 asukasta neliökilometriä kohti. Alueen pääkaupunki on Vejle, mutta suurin taajama on Odense. Etelä-Tanskan alue luotiin 1. tammikuuta 2007 osana Tanskan kuntauudistusta. Alue muodostettiin yhdistämällä Fynin amt, Riben amt ja Etelä-Jyllannin amt sekä osa Vejlen amtista. ==Kunnat== * Aabenraan kunta * Assensin kunta * Billundin kunta * Esbjergin kunta * Faaborg-Midtfynin kunta * Fanøn kunta * Frederician kunta * Haderslevin kunta * Kerteminden kunta * Koldingin kunta * Langelandin kunta * Middelfartin kunta * Nordfynin kunta * Nyborgin kunta * Odensen kunta * Svendborgin kunta * Sønderborgin kunta * Tønderin kunta * Varden kunta * Vejenin kunta * Vejlen kunta * Ærøn kunta == Aluevaltuusto == Tanskassa on viisi aluevaltuustoa, joista jokaiseen kuuluu 41 jäsentä. Jäsenet valitaan neljän vuoden välein kunnallisvaalien yhteydessä. Vaalit Puolue Paikat Aluevaltuuston puheenjohtaja A B C D F I O V Ø ... 2005 14 1 6 2 3 13 1 41 Carl Holst (V) 2009 12 1 4 6 4 13 1 2013 12 1 3 2 1 5 15 2 2017 10 1 2 6 1 5 14 2 Stephanie Lose (V) 2021 12 2 3 2 2 1 17 2 Lähde: Kmdvalg.dk ==Katso myös== *Luettelo Tanskan kunnista *Tanskan kuntauudistus ==Lähteet== ==Aiheesta muualla== * Region Syddanmark *
Kirkon viestintäpalkinto

Kirkon viestintäpalkinto on kirkkohallituksen joka toinen vuosi myöntämä palkinto, joka annetaan tunnustuksena kristillisen sanoman, kristillisen tiedon tai kristinuskon mukaisten elämänarvojen ansiokkaasta välittämisestä viestinnän keinoin. Sen myöntäminen perustuu kahden edeltävän vuoden ansioihin. Palkinnon suuruus oli 7 500 euroa vuonna 2018. Sen edeltäjä vuoteen 2010 saakka oli Kirkon tiedonvälityspalkinto, joka jaettiin vuosittain tammikuussa Kirkon tiedotuskeskuksen perustamisen vuosipäivänä eli niin kutsuttuna KT:n päivänä. == Palkitut == === Kirkon tiedonvälityspalkinto === *1975 maisteri Sakari Virkkunen *1976 toimittaja Aarre Huuskonen *1977 maisteri Martti Silvennoinen *1978 päätoimittaja Eila Jokela *1979 apulaisprofessori Pentti Lempiäinen *1980 teol.tri hc Irja Kilpeläinen *1981 erikoistoimittaja Jarmo Jääskeläinen *1982 toimittaja Tapani Ruokanen *1983 toimittaja Meta Torvalds *1984 toimittajat Eeva Haapakoski ja Unto Lahtonen *1985 dosentti Martti Lindqvist *1986 toimituspäällikkö Niilo Ihamäki *1987 päätoimittaja, pastori Olli Valtonen *1988 toimittaja Elina Pylkkänen *1989 toimittajat Heikki Ellonen ja Matti Kaukinen *1990 professori Lars Pettersson *1991 Viron kirkon tiedotustyö: tiedotusjohtaja, lääninrovasti Tiit Salumäe *1992 päätoimittaja, apulaisprofessori Seikko Eskola *1993 professori Tarmo Kunnas *1994 toimittaja Vesa Toijonen *1995 Etsijä-lehden päätoimittajat Marianne Heikkilä, Taneli Heikka ja Jari Jolkkonen *1996 toimittaja Hannu Taanila, Yleisradio *1997 valokuvaaja Hans Paul *1998 toimittaja Riittasisko Räike *1999 toimittaja Stig Kankkonen *2000 päätoimittaja, toimitusjohtaja Kirsi Rostamo *2001 päätoimittaja Heikki Hakala *2002 Inhimillinen tekijä -ohjelman toimittajat Anne Flinkkilä ja Helena Itkonen *2003 toimittaja Eeva Nikkilä-Kiipula *2004 professori Juha Siltala *2005 taiteilija, kirjailija Maija Paavilainen *2006 päätoimittaja Jan-Erik Andelin *2007 YLE Radio 1:n Jumalainen heinäkuu -projektin toteuttajat, kanavapäällikkö Antti Pajamo ja ohjelmapäällikkö Minna Lindgren *2008 lastenpsykiatri, kirjailija Jari Sinkkonen *2009 palkintoa ei jaettu, sillä kirkkohallitus ei suostunut myöntämään sitä sarjakuvataiteilija Ville Rannalle *2010 tietokirjailija, pappi Jaakko Heinimäki. === Kirkon viestintäpalkinto === *2012 YLE TV1:n Voimala-ohjelman toimittajat Marketta Mattila ja Raisa Rauhamaa *2014 Lilli Paasikivi Suvivirsi-tempauksesta Helsingin Töölöntorilla *2016 Olli Sirén Aleppon kellot -tapahtumasta *2018 toimittaja Anna-Stina Nykänen *2020 Erätauko-säätiö *2022 somevaikuttaja Hanna Kivisalo ==Lähteet==
Onsajanmatala

Onsajanmatala on asumaton saari Iin kunnan vesialueella Perämerellä. Se sijaitsee rantamatalikolla Myllykankaan kylän edustalla vajaan puolen kilometrin päässä rannikosta. Saari on matala ja se on pääasiassa koivumetsän sekä leppäpensaikon peittämä. Saaren eteläkärki on kivikkoinen ja jatkuu osittain vedenpinnan yläpuolelle näkyvänä karikkona kohti etelää. Luokka:Iin saaret
Aggtelekin kansallispuisto

Aggtelekin kansallispuisto on kansallispuisto Unkarin pohjoisosassa Aggtelekin karstialueella Borsod-Abaúj-Zemplénin läänissä. Puisto perustettiin vuonna 1985 ja se lisättiin Unescon maailmanperintöluetteloon vuonna 1995. Kansallispuisto on pinta-alaltaan 198,92 neliökilometriä, josta 39,22 neliökilometriä on tarkennetussa suojelussa. Se sijaitsee noin 700–900 m. korkeudessa. Keski-Euroopan suurin stalaktiittiluolasto nimeltään Baradla- Domican luolat sijaitsee alueella. Se on 25 kilometriä pitkä ja jatkuu Slovakian puolelle. == Lähteet == == Aiheesta muualla == *Kansallispuiston kotisivut *Aggtelekin ja Slovakian karstimaan luolat UNESCOn sivuilla Luokka:Unkarin kansallispuistot Luokka:Unescon maailmanperintökohteet Unkarissa Luokka:Borsod-Abaúj-Zemplén
Radio Sputnik

Radio Sputnik oli suomalainen venäjänkielinen radioasema, joka toimi Suomessa FM-taajuudella. Lähetyksen kuuluvuusalue ylsi E18-valtatietä Viipurista Helsinkiin, mukaan lukien kolme rajanylityspaikkaa. Radio Sputnik tarjosi sekä venäläisiä että neuvostoaikaisia hittejä ympäri vuorokauden. Lisäksi kanava lähetti uutisia, mainoksia ja erilaisia teema- ja asiaohjelmia. Radio Sputnik aloitti lähetyksensä 21. syyskuuta 1999 ja viralliset avajaiset olivat 29. syyskuuta 1999. Suomen Gallup Oy:n kesällä 2000 tekemän tutkimuksen mukaan 75 prosenttia venäläisistä matkailijoista kuunteli Radio Sputnikia Suomen vierailunsa aikana. Saman vuoden syksynä jo 89 prosenttia kyselyyn osallistuneista Suomessa asuvista venäjänkielisistä kuunteli radioasemaa säännöllisesti. Radio Sputnik toimi vuoden 2015 huhtikuusta heinäkuuhun nimellä Spirit FM, kunnes Radio Sputnik aloitti taas vanhalla nimellään Spirit FM:n rinnalla. Samalla se muutti musiikkilinjansa rockmusiikkiin ja sen alalajeihin. Kesäkuussa 2018 ilmoitettiin, että Radio Sputnikin ja Spirit FM:n taajuudet siirtyvät Basso Median käyttöön. Basso Media käynnistää kaksi uutta radiokanavaa, jotka eivät jatka lopettaneiden radiokanavien brändeillä. 21\. kesäkuuta 2018 Radio Sputnikin entisillä taajuuksilla aloitti lähetykset I LUV 2K. == Lähteet == Luokka:Suomalaiset radioasemat Luokka:Basso Media Luokka:Vuonna 1999 perustetut radioasemat Luokka:Vuonna 2018 lakkautetut radioasemat
Seeprapreussinahven

Seeprapreussinahven (Dascyllus aruanus) on koralliahveniin kuuluva kala. == Koko ja ulkonäkö == Seeprapreussinahven kasvaa noin 7 cm pitkäksi. Siinä on kolme mustaa pystyraitaa. == Alkuperä == Seeprapreussinahven elää luonnossa Indopasifisella merialueella.Meriakvaarion perustamismanuaali == Käyttäytyminen == Nuoret seeprapreussinahvenet piileksivät korallisen suojissa ja viihtyvät ryhmässä, mutta aikuiset yksilöt ovat aggressiivisia etenkin lajitovereita kohtaan. == Ravinto == Seeprapreussinahvenet syövät luonnossa pieniä katkarapuja, mutta oppivat syömään liha- ja leväpitoista akvaariokalanruokaa. == Lähteet == ==Aiheesta muualla== * Luokka:Meriakvaariokalat Luokka:Koralliahvenet
Luettelo planetaarisista sumuista

Luettelo planetaarisista sumuista on epätäydellinen luettelo planetaarisista sumuista. ==Pohjoinen taivas== Nimi Messier NGC Muut designaatiot Löytövuosi Etäisyys (kvv) Kirkkaus Tähdistö NGC 6751 6,5 15,8 Kotka NGC 6210 4,7 9,3 Herkules NGC 2359 15 11,45 Iso koira NGC 40 1788 3,5 11,4 Kefeus NGC 3242 1785 1,4 8,6 Vesikäärme Vilkkusumu NGC 6826 2,0 8,8 Joutsen Nostopainosumu M27 NGC 6853 1764 1,36 ±0,21 7,5 Kettu Lyyran rengassumu M57 NGC 6720 1779 2,3 ±1,5 9 Lyyra Eskimosumu NGC 2392 1787 2,9 (arvio) 10,1 Kaksoset Ötökkäsumu NGC 6302 1888 3,4 ± 0,5 7,1B Skorpioni Kissansilmäsumu NGC 6543 1786 3,3 ± 0,9 9,8B Lohikäärme Pieni haamusumu NGC 6369 1800 9,9 Käärmeenkantaja Meduusasumu 1955 1,0 (arvio) 15,99 Kaksoset Saturnussumu NGC 7009 1782 3,0 (arvio) 12,8 Vesimies NGC 7027 1878 3,0 (arvio) 10 Joutsen Helix-sumu NGC 7293 1824 0,68 ±0,15 13,5 Vesimies Pieni nostopainosumu M76 NGC 650, NGC 651 1780 3,4 (arvio) 10,1 Perseus Pöllösumu M97 NGC 3587 1781 2,6 (arvio) 9,9 Iso karhu NGC 6537 1888 3,9 (arvio) 11,9 Jousimies Perhossumu M2-9 1947 2,1 14,7 Käärmeenkantaja M1-92 1946 15,0 (maksimissaan) 11,7 Joutsen NGC 2346 1802 3,9 (arvio) 11,9 Yksisarvinen Abell 39 1955 6,8 (arvio) 13,7 Herkules Jones-Emberson 1 PK 164+31.1 1939 1,6 (arvio) 14,0 Ilves IC 3568 1918 4,5 (arvio) 12 Kirahvi Saippuakuplasumu PN G75.5 1.7 2008 4 (arvio) Joutsen ==Eteläinen taivas== Nimi Messier NGC Muut designaatiot Löytövuosi Etäisyys (kvv) Kirkkaus Tähdistö Hen 2-47 6,6 Köli NGC 6565 Jousimies 8 purkauksen sumu NGC 3132 1888 2,6 (arvio) 9,87 Purje NGC 2438 1786 2,9 (arvio) 11,5 Peräkeula Verkkosumu IC 4406 1888-1907 2,0 (arvio) Susi NGC 2440 1790 3,6 (arvio) 9,3 Peräkeula IC 418 1888-1894 1,3 (arvio) 9,6 Jänis Hen 3-1357 1989 18 (arvio) 10,75 Alttari NGC 5189 1835 2,6 (arvio) 9,5 Kärpänen Mz 1 1922 3.4 ± 0.5 12.0 Kulmaviivoitin Muurahaissumu Mz 3 1922 8,0 (arvio) 13,8 Kulmaviivoitin Shapley 1 PLN 329+2.1 1936 ~1 12,6 Kulmaviivoitin Tiimalasisumu MyCn18 1996 8,0 (arvio) 13,0 Kärpänen NGC 3918 1834 4,9 8,5 == Lähteet == Luokka: Planetaariset sumut Luokka:Luettelot tähtitieteestä
Christian Prudhomme

Christian Prudhomme (s. 11. marraskuuta 1960) on Tour de Francen järjestävän yrityksen toimitusjohtaja. Tähän tehtävään hänet valittiin vuonna 2005 ja hänen edeltäjänsä oli Jean-Marie Leblanc, jonka aikana hän toimi apulaisjohtajana nimitystään edeltävät kaksi vuotta. Ennen liittymistään Tour de Francen johtajistoon hän toimi urheilutoimittajana Ranskan valtion omistamalla yksityisellä TV-kanavalla France Télévisions. Hän on selostanut useita vuosia Tourin tapahtumia, ja hän myös toimi juontajana suositussa ja tunnetussa urheiluohjelmassa Stade 2. Hän toimi vuodesta 1998 lähtien Equipe TV:n päätoimittajana, mutta uransa aikana hän on toiminut urheilutoimittajana myös Europe 1:ssä sekä TV 5 -kanavalla. Luokka:Ranskalaiset urheiluvaikuttajat Luokka:Vuonna 1960 syntyneet Luokka:Elävät henkilöt
Aurora (lehti)

Aurora on Turun yliopiston julkaisema, vuodesta 1994 lähtien ilmestynyt sidosryhmälehti.Aurora Lehdessä kerrotaan yliopistolla tehtävästä tutkimuksesta ja esitellään yliopiston toimintaa. Aurora ilmestyy kuusi kertaa vuodessa verkkolehtenä ja lukijoiden on mahdollista tilata sähköpostiin lehden uutiskirje. Aurora ilmestyi painettuna lehtenä vuosina 1994–2023. Lehti on ollut luettavissa verkossa vuodesta 2000 lähtien. ==Katso myös== *Turun ylioppilaslehti == Lähteet == ==Aiheesta muualla== *Lehden kotisivu Luokka:Suomalaiset yliopistolehdet Luokka:Turun yliopisto
Seitsemän (televisiosarja)

Seitsemän on vuonna 2001 Yle TV1:llä esitetty suomalainen televisiosarja. Sarja on TV1:n Kotikatsomon viides niin sanottu kausisarja. Ensiesityksellä sen jokainen jakso keräsi yli miljoona katsojaa. Sarja nähtiin uusintana 7.6.–23.8.2010 TV1:n Kotikatsomossa. ==Juoni== Viiden perheen taloyhtiö voittaa lotossa pääpotin, 28,8 miljoonaa markkaa. Mutta mihin ihmeeseen katoaa yksi miljoonien arvoinen lottolappu? ==Rooleissa== ==Jaksoluettelo== Jakso Nimi Ensiesitys Uusinta 2. uusinta 1\. Eräänä heinäkuisena perjantaina 8.1.2001 2.6.2003 7.6.2010 2\. Torstaiaamu 5 yötä arvonnan jälkeen 15.1.2001 9.6.2003 14.6.2010 3\. Viikko protestiaikaa kulunut 22.1.2001 16.6.2003 21.6.2010 4\. Varhainen aamu poliisilaitoksella 29.1.2001 23.6.2003 28.6.2010 5\. Kokolailla epäilyttävän aamun valjetessa 5.2.2001 30.6.2003 5.7.2010 6\. Ehdotus 12.2.2001 7.7.2003 12.7.2010 7\. Puuttuu 5,76 miljoonaa 19.2.2001 14.7.2003 19.7.2010 8\. Rakkaus on lakia suurempi voima 26.2.2001 21.7.2003 26.7.2010 9\. Syyllisiä ja syyttömiä 5.3.2001 28.7.2003 2.8.2010 10\. Kysymys elämästä ja kuolemasta 12.3.2001 4.8.2003 9.8.2010 11\. Mebunat 19.3.2001 11.8.2003 16.8.2010 12\. Lunastus 26.3.2001 18.8.2003 23.8.2010 Luokka:2000-vuosikymmenen suomalaiset draamakomediasarjat
Courtney Thorne-Smith

Courtney Thorne-Smith (s. 8. marraskuuta 1967 San Francisco, Kalifornia) on yhdysvaltalainen näyttelijä. Thorne-Smith tunnetaan parhaimmin televisiosarjoista Melrose Place ja Ally McBeal. Myöhemmin hän näytteli James Belushin kanssa televisiosarjassa Perheen kalleudet (According to Jim). Viimeksi hänet on nähty puolivakituisesti sarjassa Miehen puolikkaat. Thorne- Smith on naimisissa Roger Fishmanin kanssa. He avioituivat 1. tammikuuta 2007.Courtney Thorne-Smith Marries. People, 9.1.2007. Viitattu 3.7.2017. Heillä on yksi lapsi, tammikuussa 2008 syntynyt poika.Courtney Thorne-Smith Has a Boy. People, 11.1.2008. Viitattu 3.7.2017. Thorne-Smith oli aiemmin naimisissa Andrew Conradin kanssa kesäkuusta 2000 tammikuuhun 2001. Courtney Thorne-Smith on julkaissut myös kirjan. Hän aloitti projektin helmikuussa 2007, ja kirja julkaistiin syyskuussa 2007. Kirja on nimeltään Outside In. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Vuonna 1967 syntyneet Luokka:Elävät henkilöt
Jean-Marie Leblanc

Jean-Marie Leblanc (s. 27. heinäkuuta 1944 Fontaine-au-Bois, Ranska) on toiminut Ranskan ympäriajon järjestävän yrityksen johtajana vuosina 1989–2005. Hän on organisoinut myös muita suuria kilpailuja, ja hän toimi aiemmin puheenjohtajana Association international de Coures cyclistes -järjestössä. Saavutettuaan yrityksen määritellyn eläkeiän 61 vuotta hän luovutti tehtävänsä Christian Prudhommelle vuonna 2005. Hän toimi aiemmin vuosina 1966–1971 kilpapyöräilijänä. Hänen paras sijoituksena oli toinen sija neljä päivää kestävässä Dunkerquen ajossa (Quatre jours de Dunkerque). Tämän jälkeen hän oli urheilutoimittajana eri lehdissä. Luokka:Ranskalaiset urheiluvaikuttajat Luokka:Vuonna 1944 syntyneet Luokka:Elävät henkilöt
Luettelo avoimista tähtijoukoista

Luettelo avoimista tähtijoukoista: *NGC 146 *NGC 457 *NGC 581 Messier 103 *NGC 654 *NGC 663 *NGC 752 *NGC 689 *NGC 684 *NGC 884 *NGC 1039 *NGC 1245 *NGC Pleijadit M 45 *NGC 1528 *NGC 1786 *NGC 1912 Messier 38 *NGC 1960 Messier 36 *NGC 1099 Messier 37 *NGC 2168 Messier 35 *NGC 2215 *NGC 2281 *NGC 2287 Messier 41 *NGC 2301 *NGC 2323 Messier 50 *NGC 2360 *NGC 2422 *NGC 2423 *Melotte 71 *NGC 2439 *NGC 2437 Messier 46 *NGC 2447 Messier 93 *NGC 2477 *NGC 2482 *NGC 2516 *NGC 2539 *NGC 2547 *NGC 2548 Messier 48 *NGC 2567 *NGC 2632 Messier 44 *NGC 2682 Messier 67 *NGC 3114 *NGC 3293 *NGC 3532 *NGC I 2714 *Melotte 105 *NGC 3766 *NGC 4349 *Melotte 111 *NGC 4755, Jalokivirasia *NGC 5316 *NGC 5617 *NGC 5822 *NGC 5823 *NGC 6067 *NGC 6124 *H 11 *NGC 6192 *NGC I 4651 *NGC 6405 Messier 6 *NGC 5451 *NGC 6475 Messier 7 *H 18 *NGC 6494 Messier 23 *NGC 6531 Messier 21 *NGC 6603 Messier 24 *NGC 6611 Messier 16 *IC 4725 Messier 25 *IC 4756 *NGC 6645 *NGC 6694 Messier 26 *NGC 6705 Messier 11 *NGC 6709 *NGC 6866 *NGC 6871 *NGC 6910 *NGC 6913 Messier 29 *NGC 6994 Messier 73 *NGC 7092 Messier 39 *NGC 7209 *NGC 7243 *NGC 7380 *NGC 7654 Messier 52 Luokka:Avoimet tähtijoukot
James Abourezk

James George Abourezk (24. helmikuuta 1931 – 24. helmikuuta 2023) oli yhdysvaltalainen demokraattisen puolueen poliitikko. Abourezk syntyi libanonilaisille vanhemmille ja kouluttautui insinööriksi ja juristiksi. Hän istui Yhdysvaltain edustajainhuoneessa vuosina 1971–1973 ja edusti sen jälkeen vuoteen 1979 Etelä-Dakotaa Yhdysvaltain senaatissa. Hän oli ensimmäinen senaattiin valittu arabi. Abourezk kritisoi senaatissa Israelia ja Yhdysvaltain ulkopolitiikkaa, minkä seurauksena hän menetti monia poliittisia liittolaisiaan. Hän päättikin vetäytyä senaatista yhden kauden jälkeen. Abourezk jatkoi uraansa asianajajana ja perusti 1980 American-Arab Anti- Discrimination Committee -järjestön. Vuonna 1989 hän julkaisi muistelmateoksen Advise and Dissent. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Amerikanlibanonilaiset Luokka:Vuonna 1931 syntyneet Luokka:Vuonna 2023 kuolleet
Franzénin puisto

thumb|240px|Frans Mikael Franzénin patsas Franzénin puisto (myös muodossa Franzéninpuisto) on Oulun keskeisimpiä puistoja. Se on nimetty oululaisen runoilijan ja kirjailijan Frans Mikael Franzénin mukaan. Puistossa sijaitsee hänen patsaansa, joka paljastettiin vuonna 1881 ja on Oulun vanhin julkinen patsas. ==Sijainti== Puisto sijaitsee Torikadun, Kajaaninkadun, Kirkkokadun sekä Linnankadun reunustamalla alueella, Oulun kaupungin syntysijoilla. Franzéninpuiston paikalla oli alun perin Kirkkotorina tunnettu aukio, joka muutettiin puistoksi 1800-luvun loppupuolella. Museovirasto on luokitellut Franzéninpuiston ja Oulun vanhan monumentaalikeskuksen valtakunnallisesti merkittäväksi rakennetuksi kulttuuriympäristöksi.Museovirasto - Oulun vanha monumentaalikeskus ja Franzénin puisto Puistoa lännessä rajaava Torikatu on saanut nimensä Kirkkotorin mukaan. Puistoa ympäröi useita merkittäviä rakennuksia, kuten Oulun tuomiokirkko, Oulun lääninhallitus, Oulun Lyseo, Franzénin talo ja Suomen Pankin Oulun konttori. == Historia == Kuvanveistäjä Erland Stenbergiltä tilattiin 21.6.1878 Frans Mikael Franzénin rintakuva silloiselle Kirkkotorille. Muistomerkin ympäristön istuttamisesta tehtiin päätös Oulun kaupunginvaltuustossa 20.6.1880. Kaiku-lehden mukaan kokouksessa oli nähtävänä piirustus ”kirkkotorin kaunistamiseksi”, jonka valtuusmiehet hyväksyivät. Saman vuoden lokakuussa kaupunginvaltuuston listalla oli maistraatin ehdotus Kirkkotorin istuttamiseksi jo kyseisenä syksynä. Ehdotus ei kuitenkaan tullut hyväksytyksi, vaan jäi valtuustossa pöydälle. Franzénin muistomerkki pystytettiin puuttomalle kirkkotorille ja paljastettiin juhlallisessa tilaisuudessa 30.6.1881. Tilaisuutta varten puisto koristeltiin irtopuin. Puiston valmistuminen viivästyi useita vuosia. Kaupunginpuutarhuri A. L. Dansson julkaisi Uleåborgs Tidningenissä 3.12.1885 katsauksen vuoden 1885 puistotöihin, missä todettiin Kirkkotorin työt tehdyksi ja puuistutukset 95-prosenttisesti onnistuneeksi. Nurmien kylvö oli jättänyt enemmän toivomisen varaa. Puiston alkuaikoina Franzénin patsasta kutsuttiin Molloksi, ja tällä nimellä patsas mainitaan esimerkiksi Arvi Järventauksen Taivaallinen puuseppä -romaanissa. Mollon mukaisesti myös itse puistoa on kutsuttu Molloplaanaksi. Mollo on mahdollisesti takaperoisjohdos verbistä mollottaa. Patsaasta on sanottu muun muassa, että "Franzén mollotti plaanallaan". Lainasana "plaana" juontuu ruotsin kielestä ja viittaa aukeaan paikkaan. Myöhemmin puistosta on lohkottu osia viereisten katujen levennyksiin, mutta pääosin puisto on säilynyt alkuperäisen kaltaisena. ==Istutukset== Puistoon istutettiin jo 1880-luvulla koivuja. Rauduskoivujen ohella siellä on kaksi ryhmää marjakuusia, hansaruusupensas sekä perenna- ja kesäkukkaryhmät. Japaninmarjakuusien ryhmä sijaitsee Franzénin patsaan ympärillä. Hiekoitettuja käytäviä lukuun ottamatta puistoalue on nurmikkoa. == Lähteet == Luokka:Oulun puistot Luokka:Pokkinen Luokka:Valtakunnallisesti merkittävät rakennetut kulttuuriympäristöt Suomessa
Pisaraperhokala

Pisaraperhokala (Chaetodon unimaculatus) on perhokaloihin kuuluva kala. Se syö sekä pehmyt- että kivikoralleja, eikä siksi sovi riutta-akvaarioon. == Koko ja ulkonäkö == Pisaraperhokala kasvaa 20 cm korkeaksi. Sen vartalo on litteä, kelta-valko-mustakuvioinen. Silmän läpi kulkee musta juova, ja selkäevän tyvessä on musta pisara. == Alkuperä == Pisaraperhokala elää Fidžillä, Indopasifisella merialueella, Sri Lankan ja Havaijin ympäristössä. Aikuiset yksilöt pysyttelevät 20–60 metrin syvyydessä. == Käyttäytyminen == Pisaraperhokala on yksiavioinen ja muodostaa pareja kutuajaksi. Muulloin ne liikkuvat pienissä parvissa. == Vesiolot ja ravinto == Pisaraperhokala syö koralleja, äyriäisiä ja levää. == Lähteet == ==Aiheesta muualla== * Luokka:Meriakvaariokalat Luokka:Perhokalat
Harvard Revised -luettelo

Harvard Revised -luettelo on lista 9 096 tähdestä, joiden kirkkaus ylittää 6,5 magnitudia eli ovat nähtävissä paljain silmin.http://www.daviddarling.info/encyclopedia/H/HR_Photometry.html Edward Pickering julkaisi listan vuonna 1908 työskennellessään Harvard College Observatoryssa. Tähdet, jotka kuuluvat listaan, merkitään HR-etuliitteellä. Lista on pohja Yalen yliopiston Bright Star Cataloguelle. Joskus listaan lasketaan mukaan myös 14 novaa. == Lähteet == Luokka:Tähtiluettelot
Anthony Rapp

Anthony Dean Rapp (s. 26. lokakuuta 1971 Chicago) on amerikkalainen näytelmä- ja elokuvanäyttelijä. Hänet tunnetaan parhaiten roolistaan Mark Cohenina musikaalin Rent alkuperäisessä Broadway-kokoonpanossa vuonna 1996 ja myöhemmin samasta roolistaan musikaalin elokuvaversiossa. Hän myös esitti Jaska Jokusen roolin vuoden 1999 Broadway-tuotannossa musikaalista You're A Good Man, Charlie Brown. == Ura == Hän esiintyi ensimmäistä kertaa Broadwayllä kymmenvuotiaana vuonna 1981 The Little Prince and the Aviator -musikaalissa, joka perustuu Antoine de Saint-Exupéryn kirjaan Pikku Prinssi. Ennen ensi- iltaa show kuitenkin poistettiin tuotannosta. Vuonna 1987 Rapp esiintyi elokuvassa Adventures in Babysitting, jonka ohjasi Chris Columbus. Rapp on esiintynyt useissa elokuvissa ja Broadway show'issa. Hänen merkittävimpiin töihinsä kuuluvat elokuvat Surutta? Sekaisin (Dazed and Confused), Kaunis mieli (A Beautiful Mind), Road Trip, Moni kakku päältä kaunis (Six Degrees of Separation) ja Rent. Vuonna 2000 Rapp julkaisi sooloalbumin Look Around. Vuonna 2006 Rapp julkaisi muistelmansa ajastaan Rentissä, hänen äitinsä kamppailusta syöpää vastaan ja omasta kamppailustaan löytää itsensä. Kirjan nimi oli Without You: A Memoir of Love, Loss, and the Musical Rent. == Yksityiselämä == Rappin elämänkumppani on näyttelijä Rodney To. Pari yrittää adoptoida lasta. Heillä on kolme kissaa Emma, Sebastian ja Spike. == Aiheesta muualla == * Virallinen sivusto Luokka:Yhdysvaltalaiset näyttelijät Luokka:Vuonna 1971 syntyneet Luokka:Elävät henkilöt Luokka:Yhdysvaltalaiset lapsinäyttelijät
Ruskokärpässieni

Ruskokärpässieni (Amanita regalis) on ruskealakkinen ja myrkyllinen kärpässienilaji. == Tuntomerkit == Ruskokärpässienen 10–20 cm leveä lakki on reunoilta uurteinen, nuorena munamainen tai pallomainen ja valkean suojuksen peittämä, kasvaessa laakenee ensin kuperaksi ja myöhemmin laakeaksi. Valkean suojuksen revetessä paljastuu tummanruskea pintakelmu, johon valkoiset suojusjätteet jäävät laikuiksi. Pintakelmu saattaa haalistua sateella kellanruskeaksi. Heltat ovat tiheät, irtotyviset ja pysyvästi kellanvalkoiset. Sienen 10–25 cm pitkä ja 1–2,5 cm paksu jalka on valkoinen, tanakka ja tasapaksu, mutta sen tyvimukulassa on suomukiehkurainen tiivis tuppi. Jalassa on kookas valkoinen rengas, jonka reunoilla on kellanvaaleita suomuja. Malto on valkoista, mutta aivan pintakelmun alla kellertävää. Sienessä ei ole erityistä tuoksua. === Samannäköisiä lajeja === Ruskokärpässieni muistuttaa toista myrkyllistä kärpässienilajia, punakärpässientä, jonka lakin pintakelmu on punainen. Toinen myrkyllinen kärpässienilaji, jota ruskokärpässieni muistuttaa, on Suomessa harvinainen pantterikärpässieni. Ruskokärpässieni muistuttaa myös eräitä syötäviä sieniä, kuten rusokärpässientä (jolla kuitenkin on pitkittäisuurteinen rengas ja jonka malto punertuu leikkauspinnoilta) sekä ukonsientä ja akansientä (joiden lakki on vaaleapohjainen ja ruskeasuomuinen eikä valkolaikkuinen, ja joiden rengas on irtonainen). == Kasvuaika ja -paikka == Ruskokärpässieni kasvaa elokuusta syyskuulle lehtomaisissa kuusikoissa, kangasmetsissä ja tunturikoivikoissa. Se on kuusen ja joskus myös koivun juurisieni. Se on hyvin yleinen varsinkin Etelä-Suomessa, mutta se kasvaa koko maassa. Se ei kuitenkaan ole niin yleinen kuin punakärpässieni. == Myrkyllisyys == Ruskokärpässienen tärkeimmät myrkyt ovat iboteenihappo ja siitä dekarboksyloitumalla muodostuva muskimoli. Ne ovat samoja myrkkyjä kuin punakärpässienen myrkyt, mutta ruskokärpässieni aiheuttaa kuitenkin vakavamman myrkytyksen. Myrkytysoireita ovat huimaus, sekavuus, hallusinaatiot, kouristukset ja yliaktiivisuus. Niiden ilmeneminen alkaa noin ½–3 tunnin kuluttua sienten syömisestä ja ne voivat kestää 8–12 tuntia. Myrkyt vähenevät keitettäessä, joskaan eivät poistu kokonaan, joten ruoaksi sientä ei pidä käyttää. == Lähteet == == Aiheesta muualla == * Amanita regalis * Amanita * Ruskokärpässieni - Elintarvikevirasto Evira * Pinkka, Lajituntemuksen oppimisympäristö: Ruskokärpässieni (Amanita regalis) * LuontoPortti: Ruskokärpässieni (Amanita regalis) * Poisoning with brown fly agaric, Amanita regalis. Acta Med Scand. 1979;205(1-2):121-3. Luokka:Kärpässienet Luokka:Myrkkysienet
Luettelo pallomaisista tähtijoukoista

Tämä artikkeli on luettelo pallomaisista tähtijoukoista numerotunnuksella mainiten. *NGC 104 *NGC 288 *NGC 362 *NGC 1261 *NGC 1851 *NGC 1904 M79 *NGC 2298 *NGC 2419 *NGC 2808 *NGC 3201 *NGC 4147 *NGC 4372 *NGC 4590 M68 *NGC 4833 *NGC 5024 M53 *NGC 5053 *NGC 5139 *NGC 5272 M3 *NGC 5286 *NGC 5466 *NGC 5634 *NGC 5824 *NGC 5897 *NGC 5904 M5 *NGC 5927 *NGC 5986 *NGC 6093 M80 *NGC 6101 *NGC 6121 M4 *NGC 6144 *NGC 6139 *NGC 6171 M107 *NGC 6205 M13 *NGC 6218 M12 *NGC 6229 *NGC 6254 M10 *NGC 6266 M62 *NGC 6273 M19 *NGC 6284 *NGC 6287 *NGC 6293 *NGC 6304 *NGC 6316 *NGC 6341 M92 *NGC 6333 M9 *NGC 6356 *NGC 6352 *NGC 6362 *NGC 6388 *NGC 6402 M14 *NGC 6397 *NGC 6441 *NGC 6496 *NGC 6541 *NGC 6553 *NGC 6569 *NGC 6584 *NGC 6624 *NGC 6626 M28 *NGC 6638 *NGC 6637 M69 *NGC 6652 *NGC 6656 M22 *NGC 6681 M70 *NGC 6712 *NGC 6715 M54 *NGC 6723 *NGC 6752 *NGC 6779 M56 *NGC 6809 M55 *NGC 6838 M71 *NGC 6864 M75 *NGC 6934 *NGC 6981 M72 *NGC 7078 M15 *NGC 7089 M2 *NGC 7099 M30 ==Lähteet== Luokka:Pallomaiset tähtijoukot Pallomaiset tähtijoukot
Purppuraherttuakala

Purppuraherttuakala (Centropyge bispinosa) on koralliriuttojen värikäs kala, jota pidetään joskus meriakvaarioissa. == Koko ja ulkonäkö == Purppuraherttuakala kasvaa 10 cm pitkäksi. Sen kyljet ovat pystyraitaiset sinisen ja punaisen eri sävyissä. Pyrstö ja evät ovat sinisävyiset, ja niiden uloin reuna on hohtavan vaaleansininen. == Levinneisyys ja elinympäristö == Purppuraherttuakala on kotoisin indopasifiselta merialueelta. Sen levinneisyysalue ulottuu Itä-Afrikasta Tuamotosaarille, pohjoisessa Izu- saarille ja etelässä Lord Howe-saarelle. Sitä ei tavata Punaisellamerellä, Havaijilla eikä Tyynenmeren eteläosissa. Purppuraherttuakalat elävät alueilla, joilla kasvaa paljon koralleja, sekä laguuneissa että riutan avomeren puoleisilla rinteillä. == Käyttäytyminen == Purppuraherttuakalat elävät yksin tai ryhminä. Ne muodostavat 3–7 yksilön haaremeita. Purppuraherttuakalaa pidetään sellaisessa riutta-akvaariossa, jossa se voi etsiskellä ruokaa elävästä kivestä ja pääsee halutessaan suojaan koloihin tai korallien väliin.Pet Education Jotkut yksilöt saattavat näykkiä jättiläissimpukoita ja joitakin koralleja.The Pygmy Angelfishes Reefkeeping.com == Ravinto == Luonnossa herttuakala syö levää ja pieniä selkärangattomia. Akvaariossa se hyväksyy erilaisen liha- ja leväpitoisen korvaavan ruoan. == Lähteet == Luokka:Meriakvaariokalat Luokka:Keisarikalat
WLAN-verkot Suomessa

WLAN-verkot Suomessa koostuvat yksityisistä ja julkisista langattomista verkoista. Verkot ovat avoimia tai suljettuja. Yksityisiä suljettuja verkkoja ovat mm. hotellien asiakkailleen tarjoamat verkot ja yksityisiä avoimia verkkoja ovat jotkin ravintoloiden ja kahviloiden asiakkailleen tarjoamat verkot. Julkisia suljettuja verkkoja on eri laitoksissa ja julkiset avoimet verkot ovat yleensä kirjasto- ja yliopistolaitoksen ylläpitämiä. ==Kattavuus== Hallituksen tietoyhteiskuntaohjelman mobiilityöryhmä ehdotti, että kuntien tietotekniikkapanostusten lisäksi olisi koko maahan saatava avoin langaton verkko vuoteen 2010 mennessä. Maanlaajuista palvelua on tällä hetkellä vain GPRS-palvelut matkapuhelinoperaattoreiden verkoissa, mutta ongelmaksi niissä nähdään hitaus ja heikot vasteajat.http://www.tietokone.fi/uutta/uutinen.asp?news_id=29630 == Merkittävimmät verkot Suomessa == ===Kansainväliset verkot=== Kansainvälisistä kaupallisista verkoista esimerkkinä myös Suomessa toimiva TeliaSonera HomeRun. Tukiasemia löytyy esimerkiksi lentokentillä, käyttömaksut ovat korkeita ja suunnattu yrityskäyttäjille. TeliaSonera HomeRun muodostui kun Soneran vastaava wGate-palvelu yhdistettiin tuotenimenä Telian HomeRun- palveluksi.http://www.sonera.com/homerun ===Kunnalliset verkot=== Langattomien verkkojen tehtävästä kunnallisena palveluna käydään laajaa keskustelua. Oulun panOULU on esimerkki laajasta ja kattavasta julkisesta avoimesta verkosta, kun taas Helsingissä avoimen verkottamisen laajentaminen on ollut kunnallispoliittinen keskustelun aihe lähinnä siksi, että siellä on myös runsaasti yksityistä tarjontaa, mihin ei ole haluttu kaupungin vaikuttavan tarjoamalla julkisia avoimia verkkoja nykyistä laajemmin. Oulun panOULUn jälkeen toiseksi laajin verkko on Lahden Mastonet. Helsingissä tai pääkaupunkiseudulla asia ei ole edennyt. Kaupunginvaltuutetut Osku Pajamäki ja Jouko Malinen tekivät asiasta valtuustoaloitteen. Helsingin kaupunki kokeilee joitain WLAN-yhteyksiä joukkoliikenteessä. ===Lista WLAN-verkoista Suomessa=== * DNA WLANhttps://www.dna.fi/yrityksille/tuotteet-ja-palvelut/yhteydet-ja- verkottamispalvelut/dna-wlan * eduroam (yliopistot, ammattikorkeakoulut ja tutkimuslaitokset)http://www.eduroam.fi/ * Saunalahti Wippies * freedom (Kuusiokunnat) * Helsingin kaupungin opetusvirasto ja kaupunginkirjastohttp://www.lib.hel.fi/fi-FI/wlan * Hese WLAN (osa Suomea) * Langaton Tampere (Tampere)http://www.langatontampere.fi/ * Mastonet (Lahti) * Netikka WLANhttp://netikka.fi/index.php?sivu=wlan * panOULU (Oulu) * Pori WLAN (Pori) * Sainet (Lappeenranta) * SparkNet ja OpenSpark (Turun seutu, osa Suomea) * Titanix WLAN (Pori) * TeliaSonera HomeRunhttp://www.sonera.fi/homerun * Zonet - Rauman, Porvoon ja Mäntsälän kaupalliset WLAN verkothttp://www.zonet.fi ==Lähteet== == Aiheesta muualla == * Suomen ilmaiset WLAN hotspotit * Luettelo langattomista verkoista Suomessa * Viestintävirastolta kannanotto WLAN-palveluntarjoajien velvoitteisiin, 22.08.2006 *
Antibiotika

Antibiotika () on vuonna 1997 perustettu bulgarialainen tyttötrio. Yhtyeeltä on ilmestynyt kolme albumia. Yhtye laulaa bulgariaksi. ==Albumit== * Вълшебен свят (1998) * Няма как (2000) * Логично (2003) * Аз дишам с теб (2007) Luokka:Bulgarialaiset yhtyeet
Halttari

Halttari on saari Simon kunnan vesialueella Perämerellä. Se sijaitsee Maksniemen kylän edustalla Karsikon kalasataman eteläpuolella aivan Karsikon niemen kärjessä. Vain muutamien kymmenien metrien levyinen salmi erottaa saaren Karsikon niemestä. Saaren eteläpuolella sijaitsee Laitakarin saari. Halttari on Karsikon ja Maksniemen tavoin vanhaa kalastusseutua. Alueella on harjoitettu kalastusta elinkeinona satojen vuosien ajan. Saarella on ollut vielä 1900-luvun alussa kalastustukikohta, joka kuitenkin tuhoutui tulipalossa ennen vuotta 1928. Tuolloin perustettiin Halttarin kalastusyhtymä, ja saarelle perustettiin uusi kalastustukikohta. Sen rakennukset ovat edelleen nähtävissä. Kalastusyhtymän toiminta väheni kuitenkin 1960–1970-lukujen vaihteessa, kun lohisaaliit pienenivät merkittävästi Kemijoen patoamisen vuoksi. ==Lähteet== Luokka:Simon saaret
Keltaherttuakala

Keltaherttuakala (Centropyge flavissima, vanh. Centropyge flavissimus) on keisarikaloihin kuuluva kala. == Koko ja ulkonäkö == Keltaherttuakala kasvaa 15 cm pitkäksi. Se on muuten keltainen, mutta silmän ympärillä on sinistä. == Alkuperä == Keltaherttuakala on kotoisin Fidžiltä ja Tahitilta. == Käyttäytyminen == Keltaherttuakala ei sovi yhteen muiden keisarikalojen kanssa. Se voi myös näykkiä kivikoralleja ja simpukoita. == Vesiolot ja ravinto == Keltaherttuakala syö luonnossa lähinnä levää. Sopiva lämpötila-alue on 24–28 °C. == Lähteet == Luokka:Meriakvaariokalat Luokka:Keisarikalat
Paskaletto (Simo)

Paskaletto on matala ja asumaton saari Simon kunnan vesialueella Perämerellä. Saari sijaitsee Simonkylän edustalla Tiurasen saaren koillispuolella. Maannousun vuoksi Paskaletosta voi laskuveden aikaan kävellä Tiuraseen. Saari on noin 1 100 metrin pituinen ja leveimmältä kohdaltaan vajaan kilometrin levyinen. Saaren rannat ovat pääasiassa ruoikkorantoja, sisäosissa kasvaa lehtimetsää ja pensaikkoa. Saarta ympäröivä vesialue on pääosin matala. Saarella on kaksi lampea sekä järvi, jossa on saari. Luokka:Simon saaret
Paskaletto

Paskaletto tarkoittaa seuraavia maantieteellisiä kohteita: * Paskaletto, saari Simon edustalla Perämerellä * Paskaletto, luoto Haukiputaan edustalla Perämerellä * Paskaletto, saari Jerisjärvellä Muoniossa * Iso Paskaletto, saari Iin edustalla Perämerellä * Pikku Paskaletto, saari Iin edustalla Perämerellä.
Venezuelan bolívar

Bolívar fuerte on Venezuelan rahayksikkö. Sen tunnus on VEF ja lyhenne Bs. F. Venezuelassa tehtiin 1.1.2008 rahanuudistus, jossa rahasta leikattiin kolme nollaa pois. Tuolloin valutaan nimeen lisättiin fuerte (vahva) ja se sai uuden koodin entisen VEB:n tilalle. Käytössä olevat setelit ovat 2, 5, 10, 20, 50 ja 100 Bs. F ja kolikot 1, 5, 10, 12½, 25 ja 50 céntimosia ja 1 bolívarin. == Lähteet == Luokka:Amerikan rahayksiköt Luokka:Venezuelan talous
Voice of Wilderness

__NOTOC__ Voice of Wilderness on Korpiklaanin toinen studioalbumi, joka julkaistiin 24. tammikuuta 2005. == Kappaleet == # # # # # # # # # # # == Kokoonpano == Kokoonpano: * Jonne Järvelä – laulu, kitarat, sanat, sävellys (1-10) * Jaakko "Hittavainen" Lemmetty – viulu, jouhikko, torupill, munniharppu, sävellys (11) * Arto – basso * Honka – kitarat, sävellys (4) * Cane - kitarat * Ali – lyömäsoittimet * Matson – rummut == Arvostelut == * Desibeli.net: Desibeli.net: Levyarvio * Imperiumi.net: 8+/10Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * Yhtyeen viralliset kotisivut * Voice of Wilderness discogs.com -sivustolla * Luokka:Vuoden 2005 albumit Luokka:Korpiklaanin albumit
Tales Along This Road

__NOTOC__ Tales Along This Road Korpiklaanin kolmas studioalbumi, joka julkaistiin 21. huhtikuuta 2006. == Kappaleet == # # # # # # # # # # === Japanin julkaisu === Albumin Japanin julkaisulla on lisäksi 11. raitana instumentaali "Free like Eagle". == Kokoonpano == Kokoonpano: * Jonne - Laulu, kitarat, mandoliini (8), sävellys (1, 2, 4-10), sanat (1, 6, 8) * Jarkko - Basso, Sanat (3, 8) * Matson - Rummut * Hittavainen - viulut, jouhikko, tinapilli, nokkahuilu, torupill, mandoliini, munniharppu * Juho - haitari, kitarat (3), sävellys (3) * Cane - kitarat == Arvostelut == * AllMusic: AllMusic review * Desibeli.net: Desibeli.net: Levyarvio * Imperiumi.net: 8–/10Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * Yhtyeen viralliset kotisivut * Tales Along This Road discogs.com -sivustolla * Luokka:Vuoden 2006 albumit Luokka:Korpiklaanin albumit
Sakura Sena

Sakura Sena (s. 31. tammikuuta 1975) on japanilainen pornonäyttelijä ja -malli. Hän asuu nykyisin Brittiläisessä Kolumbiassa Kanadassa. Sena siirtyi pornoalalle 1990-luvun puolenvälissä. Hän kohtasi arvostelua maansa tiedotusvälineissä suurennettuaan rintansa huomattavan kookkaiksi implanteilla, millä hänen katsottiin näyttävän huonoa esimerkkiä. Sena teki Yhdysvaltain-ensiesiintymisensä Score-lehdessä. Hänellä on kolme veljeä. == Lähteet == == Aiheesta muualla == * Luokka:Japanilaiset pornonäyttelijät Luokka:Vuonna 1975 syntyneet Luokka:Elävät henkilöt
Tervaskanto

__NOTOC__ Tervaskanto on Korpiklaanin neljäs studioalbumi, joka julkaistiin 26. kesäkuuta 2007. Se debytoi Suomen virallisen listan sijalla 36. == Kappaleet == # # # # # # # # # # # ==Kokoonpano== * Jonne Järvelä – laulu, kitarat, mandoliini, sävellys (1-3, 8, 10, 11), sanoitus (1, 9) * Jaakko "Hittavainen" Lemmetty – viulu, jouhikko, tin-whistle, recorder, torupilli, mandoliini, munniharppu * Juho Kauppinen – haitari, taustalaulu, kitarat, sävellys (4-7, 9) * Jarkko Aaltonen – basso * Kalle "Cane" Savijärvi – kitarat, taustalaulu * Matti "Matson" Johansson – rummut, taustalaulu == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * Yhtyeen viralliset kotisivut * Tervaskanto discogs.com -sivustolla * Luokka:Vuoden 2007 albumit Luokka:Korpiklaanin albumit
Spirit of the Forest

__NOTOC__ Spirit of the Forest on Korpiklaanin esikoisalbumi, joka julkaistiin 10. marraskuuta 2003. == Kappaleet == # # # # # # # # # # # # # # == Kokoonpano == * Jonne Järvelä – laulu, kitarat, shamaanirumpu, sanat (1-4, 6, 8, 11-14), sävellys (1-4, 6-9, 11-14) * Jaakko "Hittavainen" Lemmetty – viulu, jouhikko, huilu, sävellys (5, 13) * Arto – basso * Honka – kitarat * Samu Ruotsalainen – rummut * Ali – lyömäsoittimet == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * Yhtyeen viralliset kotisivut * Spirit of the Forest discogs.com -sivustolla * Luokka:Vuoden 2003 esikoisalbumit Luokka:Korpiklaanin albumit
Prometheus (täsmennyssivu)

Prometheus voi viitata seuraaviin asioihin: * Prometheus, kreikkalaisen mytologian hahmo * Prometheus, Saturnuksen kuu * Prometheus, NASAn ydinkäyttöisen raketin tutkimusohjelma * Prometheus, Ludwig van Beethovenin säveltämä baletti * Prometheus, Lukianoksen kirjoittama satiiri * Prometheus, Carl Orffin säveltämä ooppera * Prometheus, Ivan Kavaleridzen ohjaama elokuva (1935) * Prometheus, Ridley Scottin ohjaama tieteiselokuva (2012) * Prometheus: The Discipline of Fire & Demise, norjalaisen black metal -yhtyeen Emperorin albumi * Prometheus Books, kirjankustantamo * Prometheus-leiri, Prometheus-leirin tuki ry:n järjestämiä uskonnottomia aikuistumisleirejä * Prometheus-leirin tuki ry, suomalainen yhdistys, joka järjestää Prometheus- leirejä * Prometheus-seura (Ylioppilasyhdistys Prometheus), Suomessa 1904–1914 toiminut yhdistys * Prometheus-syndrooma, mielisairaus * Prometheus Black, rikollishahmo Transformers: Animated -animaatiosarjassa * 1809 Prometheus, päävyöhykkeen asteroidi * HMS Prometheus, Britannian Kuninkaallisen laivaston panssarikansiristeilijä * Promethea, Alan Mooren ja J.H. Williams III:n sarjakuvasarja * Frankenstein – uusi Prometheus, Mary Shelleyn romaani * Prometheus-palkinto, tieteiskirjallisuuden palkinto es:Prometeo (desambiguación) fr:Prométhée (homonymie)
One Hour Photo

One Hour Photo on vuonna 2002 ensi-iltansa saanut yhdysvaltalainen psykologinen trillerielokuva, jonka on ohjannut ja käsikirjoittanut Mark Romanek ja jonka pääosaa esittää Robin Williams. Williams voitti elokuvasta vuonna 2003 parhaan miesnäyttelijän Saturn-palkinnon. == Juoni == Sy Parrish (Robin Williams) on yksinäinen mies, joka on ollut vuosia töissä valokuvien pikakehittämössä supermarketin aulassa. Sy tuntee suurta ammattiylpeyttä työstään ja on tarkka, miltä asiakkaiden kuvat näyttävät. Hän haluaa kuvien olevan värikylläisiä ja mahdollisimman hyvälaatuisia. Syn vakioasiakkaita on Yorkinin perhe: aviomies William (Michael Vartan), vaimo Nina (Connie Nielsen) ja heidän poikansa Jake (Dylan Smith). Sy on valmistanut heidän kuvansa jo vuosien ajan ja muodostanut samalla pakkomielteen perhettä kohtaan. Hän ihailee heidän onnellisuuttaan ja vaurauttaan, tuntee heidät läpikotaisin ja haluaa kaiken lisäksi olla osa heidän perhettään. Lopulta Sy alkaa seurata heitä ja saa huomata, ettei perhe olekaan niin täydellinen kuin voisi luulla. == Näyttelijät == ==Lähteet== Luokka:Vuoden 2002 yhdysvaltalaiset elokuvat Luokka:Yhdysvaltalaiset psykologiset jännityselokuvat
Vanhanmaailmankillit

Vanhanmaailmankillit on hammaskarppikalojen ryhmä, joka sisältää monia akvaariokaloina pidettäviä lajeja. Nimensä mukaisesti vanhanmaailmankillien esiintymisalue on Aasiassa ja Afrikassa. Ryhmä käsittää nykyluokituksen mukaan kaksi heimoa, Aplocheilidae, joka esiintyy Kaakkois- ja Etelä-Aasiassa sekä Madagaskarilla, ja Nothobranchiidae, joka elää Afrikan mantereen sisävesissä.Joseph S. Nelson (2006) Fishes of the World, 4th edition. Wiley. ISBN 0-471-25031-7 Aiemmin kaikkia vanhanmaailmankillejä pidettiin yhtenä heimona tai alaheimona (Aplocheilinae)ITIS, mutta nykyään Aplocheilidae, Nothobranchidae ja Rivulidae (uudenmaailmankillit) ovat samantasoisia yksiköitä, eikä termi vanhanmaailmankillit vastaa yhtä taksonomista ryhmää. Jotkut viuhkapyrstölajit (Nothobranchius) elävät Itä-Afrikassa hyvin pienellä alueella lammikoissa, jotka kuivuvat kuivan kauden aikana lähes kokonaan. Heimoon kuuluu kaksitoista sukua. Lajeja on noin sata, joista monet ovat kohtalaisen suosittuja akvaariokaloja, koska ne ovat värikkäitä, pienikokoisia ja kestäviä. Afrikkalaiset viiripyrstöt taas on aiemmin luokiteltu yhteen sukuun Aphyosemion, mutta nyttemmin siitä on erotettu omiksi suvuikseen Fundulopanchax , Chromaphyosemion, Diapteron, Scriptapyhsosemion, Callopanchax ja Archiaphyosemion. == Heimot, suvut ja lajiesimerkkejä == *Aplocheilidae **Aplocheilus ***Juovavaanija Aplocheilus lineatus ***Timanttivaanija (ent. pikkusukkulakala) Aplocheilus blockii ***Sinivaanija (ent. sinisukkulakala) Aplocheilus panchax **Pachypanchax ***Käpykilli (ent. käpykala) Pachypanchax playfairi *Nothobranchiidae **Adamas **Aphyoplatys **Aphyosemion ***Kirjoviiripyrstö Aphyosemion australe ***Loistoviiripyrstö Aphyosemion bitaeniatum ***Kaksijuovaviiripyrstö Aphyosemion bivittatum ***Teräsviiripyrstö Aphyosemion cameronense ***Täpläjuovaviiripyrstö Aphyosemion ogoense ***Kultakylkiviiripyrstö Aphyosemion congicum ***Punajuovaviiripyrstö Aphyosemion striatum **Archiaphyosemion **Callopanchax **Chromaphyosemion ***Chromaphyosemion loennbergii **Diapteron ***Oranssiviiripyrstö Diapteron fulgens ***Timanttiviiripyrstö Diapteron cyanosticum **Epiplatys ***Kiilavaanija (ent. juovavaanijakala) Epiplatys dageti dageti **Episemion **Foerschichtys **Fundulopanchax ***Hohtoviiripyrstö Fundulopanchax gularis ***Täpläviiripyrstö Fundulopanchax gardneri ***Safiiriviiripyrstö Funculopanchax walkeri ***Turkoosiviiripyrstö Fundulopanchax scheeli ***Rihmaviiripyrstö Fundulopanchax filamentosus ***Siniviiripyrstö Fundulopanchax sjoestedti **Fundulosoma **Nothobranchius *** Kirjoviuhkapyrstö, Nothobranchius guentheri *** Siniviuhkapyrstö Nothobranchius patrizii *** Loistoviuhkapyrstö Nothobranchius rachovii **Pronothobranchius **Scriptaphyosemion == Lähteet == == Aiheesta muualla == * *Saksankielinen kuvasto *Englantilainen harrastajaseura (paljon kuvia) *